13.6.2023.
LV
Eiropas Savienības Oficiālais Vēstnesis
L 152/7
KOMISIJAS ĪSTENOŠANAS REGULA (ES) 2023/1153 (2023. gada 12. jūnijs), ar ko groza Īstenošanas regulas (ES) 2021/404 IV pielikumu attiecībā uz ierakstu par Ķīnu to trešo valstu, teritoriju vai to zonu sarakstā, no kurām Savienībā atļauts ievest noteiktu zirgu dzimtas dzīvnieku sūtījumus (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 230. panta 1. punktu,
tā kā:
(1)
Regula (ES) 2016/429 citstarp nosaka dzīvnieku veselības prasības attiecībā uz dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, un to piemēro no 2021. gada 21. aprīļa.
Viena no šādām dzīvnieku veselības prasībām paredz, ka minētajiem sūtījumiem jābūt no kādas trešās valsts vai teritorijas vai to zonas vai nodalījuma, kas norādītas sarakstā atbilstoši minētās regulas 230. panta 1. punktam
(2)
Komisijas Deleģētā regula (ES) 2020/692 (2) Regulu (ES) 2016/429 papildina ar dzīvnieku veselības prasībām, kuras attiecas uz noteiktu sugu un kategoriju dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā no trešām valstīm vai teritorijām vai to zonām vai nodalījumiem.
Deleģētā regula (ES) 2020/692 paredz, ka minētās regulas tvērumā esošu dzīvnieku, reproduktīvo produktu un dzīvnieku izcelsmes produktu sūtījumus ievest Savienībā drīkst atļaut tikai tad, ja tie ir no tādas trešās valsts vai teritorijas vai to zonas vai nodalījuma, kas attiecībā uz konkrētajām dzīvnieku, reproduktīvo produktu un dzīvnieku izcelsmes produktu sugām un kategorijām ir norādīts sarakstā saskaņā ar minētajā deleģētajā regulā noteiktajām dzīvnieku veselības prasībām.
(3)
Komisijas Īstenošanas regulā (ES) 2021/404 (3) ir sniegts tādu trešo valstu, teritoriju vai to zonu vai nodalījumu saraksts, no kuriem Savienībā atļauts ievest Deleģētajā regulā (ES) 2020/692 aptverto sugu un kategoriju dzīvniekus, reproduktīvos produktus un dzīvnieku izcelsmes produktus.
Minētie saraksti un daži vispārīgi noteikumi attiecībā uz šiem sarakstiem ir sniegti minētās deleģētās regulas I–XXII pielikumā.
(4)
Īstenošanas regulas (ES) 2021/404 IV pielikumā ir noteikts to trešo valstu, teritoriju vai to zonu saraksts, no kurām Savienībā atļauts ievest zirgu dzimtas dzīvnieku sūtījumus.
(5)
Lai rīkotu jāšanas pasākumus 19.
Āzijas spēlēs, Ķīna ir lūgusi atzīt no zirgu dzimtas dzīvnieku slimībām brīvu zonu, kas izveidota Tonglu Jāšanas centrā Yaolin pilsētas daļā Tonglu rajona ziemeļrietumu daļā, Fujanas apgabalā, Handžou pašvaldībā, Džedzjanas provincē, Ķīnā, saistībā ar Handžou Sjaošaņas Starptautisko lidostu. 19.
Āzijas spēlēs piedalīsies vairāki reģistrēti zirgi, kuru izcelsme ir Savienībā.
(1) OV L 84, 31.3.2016., 1. lpp. (2) Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).
(3) Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).